my en my my my my my my my en en my my my my my my my my my en my my my my my my my my en my ru my my my en en ru my ru my br my en en en en en en sv fr de de fr my en my my my my my my my my my my my my my my en my en en my en my nl en my my my my my en en en en en en es en en en en en my my my my my my my my my en my my my my my my en my my my my my my my my en en en en en en en en en en en en en en en en en en en en en en
T.T.O Trading Co, Ltd မှ Managing Director ဦးထွန်းထွန်းဦးနှင့် တွေ့ဆုံခြင်း
You are here :
T.T.O Trading Co, Ltd မှ Managing Director ဦးထွန်းထွန်းဦးနှင့် တွေ့ဆုံခြင်း
နည်းပညာသတင်းတိုများ
ဓာတ်ပုံသတင်းများ
Advertisement
T.T.O Trading Co, Ltd မှ Managing Director ဦးထွန်းထွန်းဦးနှင့် တွေ့ဆုံခြင်း
T.T.O Trading Co, Ltd မှ Managing Director ဦးထွန်းထွန်းဦးနှင့် တွေ့ဆုံခြင်း
Written by  Super User
Friday, January 15 2016 00:00
Rate this item
" စားသုံးသူတွေကို အကြံပေးချင်တာက လိုအပ်တဲ့ဆေးကို တစ်ရက်နှစ်ရက်စာပဲဝယ်ပါဈေးကွက်ထဲမှာ ဆေးဝါးပြတ်လပ်တာမျိုးက လုံးဝမဖြစ်နိုင်ပါဘူး "
++++++++++++++++++++++++++++++++++++
မေး- မီးလောင်သွားတဲ့  ဆေးဆိုင်တွေက ပေးရမယ့်ဆေးဖိုးတွေကို  မကောက်တော့ဘူးဆိုတာနှင့်ပတ်သက်ပြီး ရှင်းပြစေလိုပါတယ်။
ဖြေ- အခုလိုလုပ်တာပထမအကြိမ်မဟုတ်ဘူး။ မင်္ဂလာ ဈေး ပထမအကြိမ်မီးလောင်တုန်းကလည်း ကျွန်တော် အခုလိုပဲ မီးဘေးထဲပါသွားတဲ့ဆိုင်တွေကို ကူညီထောက် ပံ့ပေးခဲ့သေးတယ်။ အခုတစ် ကြိမ်ကတော့ ဒုတိယအကြိမ် ပေါ့။ ဆိုင်ခန်းခြောက် ခန်းပေါ့။  အဲဒီဆိုင်ခန်းတွေက တော့ ဦးစိုးလွင်ဆေးဆိုင် ကျပ် ၁၉၈ သိန်း၊ SSA ဆေး ဆိုင် ကျပ် ၂၄၇ သိန်း၊ ပြည့်စုံဆေးဆိုင် ကျပ် ၁၀၁ သိန်း၊ ဇော် ဆေး ဆိုင် ကျပ်သိန်း၂၀၊ မိုးဆေးဆိုင် ကျပ် ၂၆ သိန်း၊ ပင်းပင်း ဆေးဆိုင် ကျပ် ၄၅ သိန်း၊ အားလုံးပေါင်း ကျပ် ၆၃ရသိန်း ပေါ့။ ကျွန်တော့်ကုမ္ပဏီကနေ ဆေးဝယ်နေတဲ့ဆိုင်တွေကို ကူညီပေး တာပါ။ ပထမအကြိမ်တုန်းကတော့ ဆိုင်အရေအ တွက်ကပိုများတယ်။ အဲဒီတုန်းကတော့ ဆိုင် ၂၀ လောက် ရှိတယ်။ အဲဒီတုန်းကတည်းကလည်း ကူညီပေးခဲ့ တာ ပေါ့။ မင်္ဂလာဈေး ပထမအကြိမ် မီးမလောင်ခင်တုန်းက ကျွန်တော်တို့က ဆေးကို လက်ငင်းစနစ်နဲ့ရောင်းတာ။ ကျွန်တော်တို့ က ဘာမှမဆုံးရှုံးဘူး။ အဲဒီအချိန်တုန်းကလည်း ကျွန်တော့်ဆီ ကဆေးတွေဝယ် တဲ့ ဆေးဆိုင် တွေရဲ့ Data အချက်အလက်တွေ ကိုပြန်ကြည့်တယ်။ ကျွန်တော့်ဆီက ဆေးဝယ်တဲ့ ပမာဏအများဆုံးကနေ အနည်းဆုံးအထိ အစီအစဉ်တကျလုပ်လိုက်တယ်။ ပြီးမှ ကိုယ်က အကူအ ညီပေးနိုင် မယ့် ပမာဏတစ်ခုကိုသတ်မှတ် လိုက်တယ်။ပြီးတော့မှ ဆိုင်တွေကို တစ်ဆိုင်ချင်းစီ အချိုးကျ ကူညီပေး ခဲ့တယ်။
ကူညီပေးခဲ့တယ်ဆိုတာက ဆေးပစ္စည်းတွေနဲ့ ကူညီပေးခဲ့တာ။ အဲဒီပေးတဲ့ နေရာမှာလည်း ကျွန်တော်ပေး ချင်တဲ့ဆေးပစ္စည်းတွေ ပေးတာမဟုတ်ဘူး။ ဆေးဆိုင် တွေကလိုချင် တဲ့ပစ္စည်း တွေကို ကျွန်တော်ကထောက်ပံ့ ပေးခဲ့တာ။ အဲဒီတုန်းကလည်း အခုလိုပဲ ကျပ်သိန်း ၆၀၀ ကျော်လောက်ရှိတယ်။ ဈေးမီးလောင်ပြီးတဲ့အခါမှာ မင်္ဂလာ ဈေးကနှစ်ပိုင်း ကွဲသွားတယ်။ တစ်ပိုင်းက ရွှေပြည့်စုံ ဈေးမှာ ကျန်ခဲ့တယ်။ တချို့ဆိုင်တွေကတော့ မီးလောင် တဲ့ဈေး ကြီးပြီးသွားတော့ ဒီဘက်ကိုပါလာ တယ်။ အဲဒါကြောင့် အခု ဈေးဟောင်းမီးထပ်လောင်တော့ ကျွန်တော်တို့ ကုမ္ပဏီမှာ ဈေးဝယ်တဲ့ ဆိုင် က ခြောက်ဆိုင်ပဲရှိတယ်။ အဲဒါကြောင့် မီး လောင်တဲ့အခါမှာ မီးထဲပါသွားတဲ့ ဆိုင်ခြောက်ဆိုင်ကို ပြန်ကူညီပေးတဲ့သဘောပါ။ အဓိက ရည်ရွယ်ချက်ကတော့ ကျွန်တော် ရှစ် နှစ်သား ကတည်းက ဆေးဈေးကွက်ထဲမှာ ကဆေး ရောင်းခဲ့ တာ။ ကျွန်တော်တို့ အဖေ၊ အမေတွေ ကလည်းဆေးရောင်းခဲ့တယ်။ ဘယ်အချိန်အထိလည်းဆိုရင် ပထမအကြိမ် မင်္ဂလာဈေး မီးမလောင်ခင် အထိ ဈေးရောင်း ခဲ့တာ။ အခုဒုတိယ အကြိမ်မီးလောင် တော့ ကျွန်တော့် မိဘတွေဆိုင်တောင် ပါသွားသေးတယ်။ မိဘတွေ ကတော့ ဆိုင်မထွက်တော့ဘူး။ သူများကိုငှား ထားတာ ပေါ့။ ကျွန်တော်ကဈေးထဲမှာ ကြီးပြင်းလာတဲ့အတွက် အခု မီးလောင်တော့  စိတ်မကောင်းဘူး။  အဲဒါကြောင့်      ကျွန်တော်တတ်နိုင်တဲ့ဘက်ကနေပြီးတော့ ကူညီပံ့ပိုးပေး တာပါ။
မေး- ဆေးဆိုင်တွေကို ဆေးက ဘယ်လိုပုံစံနဲ့ပေးတာလဲ။
ဖြေ- တနင်္လာနေ့ကနေ သောကြာနေ့အထိ တစ်ပတ် ကိုကြိုက်သလောက်ယူပေါ့။ တနင်္လာနေ့ကျရင် အကုန် ပြန်ရှင်းရတယ်။ အခု ဒုတိယအကြိမ် မီးလောင်မှုဖြစ်တော့ ကျွန်တော့်ကုမ္ပဏီက ဆေးဝယ် ထားတဲ့ ဆေးဆိုင်တွေမှာ တစ်ပတ်စာလောက် အကြွေးကျန်ခဲ့တယ်။ အရင်ကတော့ မကျန်ဘူးပေါ့။ တစ်ပတ်စာပဲအကြွေးကျန်တယ်။ ကျွန် တော်တို့ မင်္ဂလာဈေးထဲ မှာ ဆေးပစ္ စည်းတွေကို တစ်ပတ် စာအကြွေးချပေးတယ်ဆိုပေမယ့် ဆိုင်တွေကနေ ကျွန်တော် တို့ကို ချက်လက်မှတ်တော့ပေး ထားရတယ်။ ဥပမာ တစ် ပတ်အတွင်းမှာ သူတို့က လေးရက်တော့ ပစ္စည်း မှာတယ် ဆိုပါစို့ ။ အဲဒါဆိုရင် ချက်လက် မှတ်လေးစောင်ပေး ထား ရတယ်။ ဆိုင်တွေအကုန်လုံးက တစ်ပတ်စာဆေးပစ္စည်း ဖိုးတွေကို တနင်္လာနေ့ဈေးသွားရင်းနဲ့ ဘဏ်တွေမှာ အပြီး သတ်ငွေချေပေး ရတယ်။ အဲဒီနေ့မှာ မီးလောင်သွားတဲ့အ တွက် အများစုက ဘဏ်တွေကိုငွေ မသွင်း နိုင်တော့ဘူး။ အခု ဆိုင်ခြောက်ဆိုင်ထဲက ဆိုင်တချို့ကတော့ ပိုက်ဆံနည်းနည်း လေး ကြိုသွင်းပေးထား တာရှိတယ်။ အခုကျွန်တော် တို့ ကူညီပေးခဲ့တဲ့ ကျပ်သိန်းပေါင်း ၆၃ရ သိန်းထဲမှာ စာရင်း ပြန်တွက်ကြည့်တော့ ဆိုင်သုံးဆိုင်လောက်က ကျပ်သိန်း ၆၀၊ ၇၀ နီးပါးလောက်ကို ကြိုပြီးငွေသွင်း ပေးထားတာ ရှိတယ်။ အဲဒီအခါ ကျွန်တော်က သတ်မှတ်ချက်တစ်ခုလုပ် ပြီး ဇန်နဝါရီ ၅ ရက်နေ့ကနေ ၉ ရက်အထိ အကြွေးတွေကို တော့မယူတော့ဘူးပေါ့။ မီးလောင်ပြီး နောက်ပိုင်းယူ တဲ့ ကုန်ပစ္စည်းဖိုးတွေ ကိုတော့ပေးရမှာပေါ့။ အဲဒီလို သတ်မှတ် ပြီး လုပ်ပေးလိုက်တယ်။ စောစောပြောတဲ့ ဆိုင်သုံးဆိုင် ကနေ ဘဏ်တွေကို ကြိုပြီးသွင်းထားတဲ့ ငွေတွေလည်း ကျွန်တော်က ပြန်အမ်းပေးမယ်ပေါ့။ ကျွန်တော်က ဆိုင်တွေ အားလုံးကို မျှမျှတတလေးဖြစ်စေချင်တယ်။
မေး- မင်္ဂလာဈေးရဲ့ အဲဒီနေရာမှာပဲ မီးကနှစ်ကြိမ်လောင်တယ်ဆိုတော့ ဘာကြောင့်လို့ထင်လဲ။
ဖြေ- ကျွန်တော့်အနေနဲ့ပေါ့။ မင်္ဂလာဈေးမှာ ဆေးဆိုင် တွေကိုဖြစ်စေချင်တာကတော့ အဓိကတော့ နေရာအကျယ် အဝန်းပေါ့။ အဲဒါကို နည်းနည်းလေး ကျယ်ကျယ်ဝန်း ဝန်းလေးလုပ် ပေး စေချင် တယ်။
အခုလက်ရှိ ဆေးဆိုင် တွေရဲ့နေရာအကျယ်အဝန်းအရပေါ့လေ။ အဲဒါတွေက မသင့်တော်တဲ့ အခြေအနေတစ်ခုလို့ ကျွန်တော် ထင် တယ်။ ကျွန်တော့်အထင်ပေါ့နော်။ အခု ဆိုင်လေး တစ်ဆိုင် အနည်း ဆုံး ခြောက်ပေပေါ့။ အဲဒီဆိုင်လေး နေရာကျဉ်း ကျဉ်းလေးထဲမှာ ဆေးပစ္စည်းတွေနဲ့ လူနဲ့ ဘယ်လိုမှ နေရာ ချလို့ရမှာမဟုတ်ဘူး။ ဆိုင်တစ်ဆိုင်မှာဆိုရင် အနည်းဆုံး လူက နှစ်ဦး အနည်း ဆုံး ရှိတယ်။ နေရာက အရမ်းကျပ်တယ်။ ဈေးထဲမှာ အပူချိန်ကလည်းအရမ်းများတယ်။ နွေရာသီမှာ ဆိုရင် ဈေးထဲ မှာ ဈေးရောင်းတဲ့သူမဟုတ်ရင် နာရီဝက် တစ်နာရီတောင် နေနိုင်မှာ မဟုတ်ဘူး။ အရမ်းပူတယ်။
မေး- မင်္ဂလာဈေးမီးလောင်ရင် ပြည်တွင်းဆေးဈေးကွက်ကလှုပ်သွားတယ်။
ဖြေ- ဈေးကွက်သဘောသဘာဝအရတော့ ဖြစ်တတ် ပါတယ်။ အဲဒါက အခုပြည်တွင်းမှာတင်မဟုတ်ပါဘူး။ အခြားနိုင်ငံတွေမှာ လည်း ဒီလိုမျိုးဖြစ်စဉ်တွေကရှိပါ တယ်။ ထင်မှတ်မထားတဲ့ Market Shock   ပေါ့။ ပုံမှန်မဟုတ် တာလေးတစ်ခုကို လှုပ်ခတ်သွား တဲ့ သဘောပါ။ ဒါမျိုး ကလည်း ရေရှည်ဖြစ်တဲ့အရာမျိုးမဟုတ်ပါဘူး။ ဒီနေ့လို နေ့မျိုးဆိုရင် ဈေးထဲမှာ ပုံမှန်ပြန်ဖြစ် နေပါပြီ ။ ဒီနေရာမှာ စားသုံးသူ အပိုင်းကလည်း နည်းနည်းလောက်လိုအပ် တယ်လို့ ကျွန်တော်ပြောချင်တယ်။
ဥပမာ- ဒီနေ့ မင်္ဂလာ ဈေးမှာမီးလောင်တယ်။ ကိုယ်ကလည်း သောက်နေကြ ဆေးကကုန်သွားပြီ။ အဲဒီအခါမျိုးမှာ ဆေးကို အများကြီး မဝယ်ဖို့ပေါ့။ အရင်တုန်းက တစ်လစာဝယ်တယ်ဆိုရင် အခု နှစ်ရက် စာလောက်ပဲဝယ်ပေါ့။ အဲဒါဆို ကိုယ့်အတွက် လည်း အရေအတွက်မများတော့ဘူးပေါ့။ နှစ်ရက် သုံး ရက်နေမှ ပြန်ဝယ်မယ်ဆိုလည်းဖြစ်တာပဲ။ အရမ်းကြီး ဆိုးဆိုးရွားရွား ကြီးမဖြစ်နိုင်ပါဘူး။
မေး- ဆေးဈေးနှုန်းတွေမတက်အောင် ဆေးဝါးအသင်းတွေဘက်ကနေ လည်း ဘယ်လိုလုပ်သင့်လဲ။
ဖြေ- အခုဆေးဝါးအသင်းတွေကလည်း သူတို့တတ်နိုင် တဲ့အပိုင်းကနေကူညီပေးနေပါတယ်။ ကျွန်တော့် အမြင် အရပေါ့နော် ။ ဆေးကုမ္ပဏီတိုင်းကိုတော့ မဆိုလိုပါဘူး။ ဆေးကုမ္ပဏီ တွေဘက်က လည်း ကုန်သည်တွေဘက်မှာ အကြွေးကျန်လို့ဆိုပြီး ဆက်ပြီးမရောင်းတော့ဘူး။ ဆေး တွေကို ထပ်ပြီးချမပေးတော့ဘူးဆိုတာမျိုးမရှိပါဘူး။ သူတို့ဘက်ကလည်း ဆေးတွေ ထပ်ပြီး ချပေး ကြမှာ ပါ။ ကုမ္ပဏီတွေကိုတော့ အချိန်နည်းနည်းပေးဖို့တော့လိုမယ်။ စားသုံးသူတွေကိုအကြံပေးချင်တာကလည်း ကိုယ်လိုအပ် တဲ့ဆေးကို တစ်ရက်နှစ်ရက်စာပဲဝယ်ပါ။ ဈေးကွက်ထဲ မှာ ဆေးဝါး ပြတ်လပ်တာမျိုးက လုံးဝမဖြစ်နိုင်ပါဘူး။ ဆေး အမျိုးပေါင်း ၁၀၀၀ ကျော်မှာ လေးငါးမျိုး လောက်က တော့ ပြတ်ချင်ပြတ်သွားနိုင်တာပေါ့။ စားသုံးသူတွေ အနေနဲ့ကလည်း အရမ်း ကြီးစိုး ရိမ်စရာမ လိုပါဘူး။ တစ်ပတ် နှစ်ပတ်အတွင်းမှာ ဆေးဈေးကွက်က ပုံမှန်ပြန် ဖြစ်သွားမှာပါ။
အခုလိုဖြေကြားပေးတဲ့အတွက် ကျေးဇူးတင်ပါတယ်။
Read 637 times
Published in ရှု့ထောင့်
Tagged under
TTO company
ဦးထွန်းထွန်းဦး
Managing Director
မင်္ဂလာ ဈေး
Latest from Super User
မြို့ပတ်ရထားစီး ပြည်ပခရီးသည် ထက်ဝက်ခန့် တက်လာ
မွန်ပြည်နယ်အတွင်း မိုးစပါးစိုက်ပျိုးစရိတ်ထုတ်ချေးငွေများ အပြည့်အဝပြန်လည်ရရှိမည်ဟုဆို
ဝမ်ပေါင်ကုမ္ပဏီမှ ကြေးနီသယ်ကားများကို လက်ပံတောင်းတောင်ဒေသခံများ ပိတ်ဆို့တားဆီး ဆန္ဒပြတောင်းဆို
ကလေးလုပ်သား ခြောက်သိန်းခန့် အန္တရာယ်ရှိ လုပ်ငန်းခွင်များတွင် အဆိုးရွားဆုံးပုံစံဖြင့် ခိုင်းစေခံနေရဟု ILO ဆို
ရန်ကုန်မြို့ပတ်ရထားများ မြန်နှုန်းမြှင့်မောင်းနှင်နိုင်ရန် ခရီးသည်နည်းပါးသောဘူတာအချို့ကို ဖျက်သိမ်းမည်
back to top
Job opportunity
no frame support
Job in Myanmar
Stay connected
RSS Vimeo Twitter Facebook Moby Picture
မျက်မှောက်ရေးရာ
အယ်ဒီတာ့အာဘော်
လူမျိုးစုရေးရာ
အထူးသတင်းပေးပို့ချက်
Advertisement
နိုင်ငံတကာသတင်းများ
နိုင်ငံတကာအထူးဆောင်းပါး
အထူးကဏ္ဍအစီအစဉ်
မှတ်တမ်းများ
ဖျော်ဖြေရေး
နယ်သတင်းများ
မန္တလေးသတင်းများ
မှုခင်းသတင်းများ
လွှတ်တော် ကိုယ်စားလှယ်လောင်းများ မိတ်ဆက် ကဏ္ဍ
Copyright 2014 © Democracy Today Daily Newspaper | Myanmar News Network Co.,Ltd. All rights reserved.
Creation of OrientWebs!
Myanmar News Network
Login or Register
Remember Me
fb iconLog in with Facebook